Muhammad Ali

Muhammad Ali, rodným menom Cassius Marcellus Clay, Jr. (* 17. január 1942, Louisville – † 3. jún 2016, Scottsdale), bol americký profesionálny boxer a aktivista, štvornásobný majster sveta v ťažkej váhe a víťaz zlatej medaily na olympijských hrách v roku 1960. V roku 1999 získal Ali ocenenie „Športovec storočia“, toto ocenenie udeľovali Sports Illustrated a BBC. Dňa 3. decembra 2012 dostal kráľovskú korunu, ktorá ho označuje za „kráľa boxu“.

Meno dostal po svojom otcovi Cassius Marcellus Clayovi Sr, ktorý dostal meno po abolicionistovi 19. storočia Cassiovi Clayovi. Svoje meno si zmenil v roku 1964, po tom čo vstúpil do organizácie Nation of Islam a v roku 1975 konvertoval na islam. V roku 1982 sa u neho prejavili symptómy Parkinsonovej choroby. V roku 2001 natočil Michael Mann film s názvom Ali, v ktorom Muhammada Aliho stvárnil Will Smith. Ali bol štyrikrát ženatý, má sedem dcér a dvoch synov. Jeho dcéra Laila Ali pokračuje v jeho šľapajach a venuje sa ženskému boxu.

Citáty 
Medzi jeho slávne citáty patria vety „nič nie je nemožné“ () a „lietam ako motýľ, bodám ako včela“ ().

Referencie

Iné projekty 

Boxeri USA
Aktivisti USA
Hollywoodsky chodník slávy
Osobnosti z Louisvillu (Kentucky)
Športovci afroamerického pôvodu
Osobnosti USA afroamerického pôvodu
Olympijskí víťazi